| Cinta |
| --- |
|  |
| Clasificación científica |
| 

|  |  |
| --- | --- |
| Reino: | Chromalveolata |
| División: | Heterokontophyta |
| Clase: | Phaeophyceae |
| Orde: | Fucales |
| Familia: | Himanthaliaceae |
| Xénero: | ''***Himanthalia''*** |
| Especie: | ***Himanthalia elongata*** |

 |
| Nome binomial |
| '**Himanthalia elongata'**Linneo, S.F. Gray |

Foto de cintas ou correolas no seu medio natural, nunha ría galega
Vídeo de cintas ou correolas no seu medio natural, nunha ría galega
Botóns de fixación desde os que medran os talos
Cintas formando argazos nunha praia atlántica
A **cinta** (*Himanthalia elongata*) é unha alga parda comestible orixinaria do océano Atlántico, tamén coñecida como **correa** ou **correola** e comercializada para o seu consumo como alimento humano, co nome de *espaguetes de mar*.

Características
---------------

Ten formas estreitas e alongadas, e cor entre castaña e verde oliveira. Medra a partir dun botón cóncavo fixo nas rochas, do que sae o talo en forma de cinta de até 3 m de lonxitude que se divide dicotomicamente.

Ás veces aparece recuberta por unha especie de veludo denso, de cor parda escura, debido á alga *Herponema velutinum*.

É frecuente velas desprendidas e botadas polas ondas nas praias, formando argazos.

Uso alimentario
---------------

É moi versátil como alimento, pola súa riqueza nutritiva, a súa textura carnosa e sabor suave ao padal.

En Escocia e Irlanda é usada xunto con outras para facer pan de algas.

É agradable e fácil de usar na cociña como ingrediente en arroces, pastas e até é usada en aperitivos fritidos que lembran polo seu sabor ás lulas e aos chocos

Propiedades nutritivas
----------------------

A cinta destaca especialmente pola súa riqueza en ferro, máis que o lévedo de cervexa e até 9 veces máis que as lentellas. E proporciona ao mesmo tempo a vitamina C necesaria para a súa asimilación.

Tamén achega unha boa cantidade do resto de minerais, destacando o potasio e o fósforo.

**Valores nutricionais típicos da cinta (cantidades cada 100 g)** 

* Calcio 490 mg
* Fósforo 240 mg
* Magnesio 435 mg
* Potasio 8.250 mg
* Sodio 4.100 mg
* Ferro 59 mg
* Proteínas 8,4 g
* Graxas 1,1 g
* Vitamina A 0,07 mg
* Vitamina B1 0,02 mg
* Vitamina B2 0,02 mg
* Vitamina C 28,5 mg

Destaca o seu baixo contido en graxas, sendo ademais principalmente insaturadas, con ácidos graxos esenciais como o omega 3 e omega 6 que axudan á diminución do nivel de colesterol.

Notas
-----

1. ↑  Fernández Saa, C. (2002) *Algas de Galicia. Alimento y Salud*

Véxase tamén
------------

### Outros artigos

* Algas
* Algas pardas
* Algas comestibles

### Bibliografía

* Fernández Saa, C. (2002) *Algas de Galicia. Alimento y Salud*. Redondela: Algamar. ISBN 84-607-4503-1. *(en castelán)*
* Bárbara, I.; Cremades, J. (1993). *Guía de las algas del litoral gallego*. A Coruña: Concello da Coruña - Casa das Ciencias. *(en castelán)*

### Ligazóns externas

* Algas na alimentación humana un relatorio da FAO *(en inglés)*

|  |  |
| --- | --- |
| Control de autoridades | 
* Wd: Q1636443
* MAG: 2778121948

 |

|  |  |
| --- | --- |
| Identificadores taxonómicos | 
* AlgaeBase: 89
* DORIS: 702
* Dyntaxa: 251414
* EOL: 893096
* EUNIS: 65551
* GBIF: 3197836
* iNaturalist: 118821
* IRMNG: 10010215
* ITIS: 11361
* NBN: NHMSYS0021058653
* NCBI: 74478
* SeaLifeBase: 120977
* Soortenregister: 117114
* TAXREF: 72879
* WoRMS: 145551

 |

|  |  |
| --- | --- |
| Identificadores | 
* UNII: 21RND18XRR

 |